מכשיר הדגל של HMD Global למחצית הראשונה של 2019 טרם נחשף רשמית – אך ברשת כבר יש מי שעבר לדבר על היורש שלו.
חשבון טוויטר בשם Nokia_Leaks, שנפתח שלשום, פרסם פרטים ראשונים לכאורה על היורש של Nokia 9 PureView. לדברי מפעיל החשבון, המכשיר ייצא לא לפני אוגוסט 2019, יתבסס על שבב Snapdragon 855 החדש, ויכלול חיישן צילום איכותי יותר מזה של 9 באותו מנגנון של 5 מצלמות, מסך ברזולוציית 2K ללא שוליים ועם חור למצלמה וקישוריות דור חמישי.
ובינתיים, יש למדליף לכאורה חדשות רעות עבור מי שחיכה ל-Nokia 9: המכשיר אמנם ייצא כבר במהלך החודש הנוכחי, אך מחירו יהיה 749 או 799 אירו (3,172-3,383 שקלים) – מחיר גבוה כמעט פי שניים מהמכשיר היקר ביותר שהושק תחת המותג נוקיה בשנתיים האחרונות.
Nokia 9 שצפוי להיחשף במהלך החודש הבא, יגיע עם Snapdragon 845, והמסך יהיה מסוג AMOLED בגודל 6.01 אינץ' בתצורת 18:9 וברזולוציית QHD, וגם עם חיישן טביעות אצבע מתחת למסך. עוד הוא יציע 8 גיגה-בייט זיכרון עבודה ועם לא פחות מ-256 גיגה-בייט זיכרון אחסון מהיר מסוג UFC 2.1 ועם תמיכה ב-בלוטות' 5.0 ו-WiFi 802.11ac ועם סוללה בנפח עבודה של 3,900 מילי-אמפר/שעה. אה, ולגבי המצלמות כבר הפסקנו לספור.